Document ID: 32001D0659

Komission päätös,
tehty 6 päivänä elokuuta 2001,
päätöksen 94/984/EY muuttamisesta Brasiliasta tapahtuvan tuoreen siipikarjanlihan tuonnin osalta
(tiedoksiannettu numerolla K(2001) 2469)
(ETA:n kannalta merkityksellinen teksti)
(2001/659/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 11 ja 12 artiklan,
sekä katsoo seuraavaa:
(1) Eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista 20 päivänä joulukuuta 1994 tehdyssä komission päätöksessä 94/984/EY(3), sellaisena kuin se on viimeksi muutettuna päätöksellä 2001/598/EY(4), säädetään eläinlääkärintodistuksista, jotka sisältävät kaksi eri terveystodistusta, mallin A ja mallin B, joiden käyttö riippuu Newcastlen taudin tilanteesta asianomaisessa maassa.
(2) Tietyt Brasilian alueet ovat oikeutettuja käyttämään mallin A mukaista todistusta siipikarjanlihan viennissä yhteisöön.
(3) Newcastlen tautitapaukset ovat vaikuttaneet eräisiin Goiásin osavaltion ei-kaupallisiin siipikarjaparviin; tästä syystä kyseinen Brasilian alue, jolta saadaan tuoda tuoretta siipikarjanlihaa yhteisöön, ei ole enää vapaa Newcastlen taudista.
(4) Komission virkamiesten Brasiliassa lokakuussa 2000 eläinten terveystilanteen arvioimiseksi tekemä tarkastus ja Brasilian viranomaisilta saadut lisätiedot ovat osoittaneet, että Newcastlen taudin torjumiseksi toteutetut Brasilian toimenpiteet vastaavat yhteisön toimenpiteistä Newcastlen taudin torjumiseksi 14 päivänä heinäkuuta 1992 annetussa neuvoston direktiivissä 92/66/ETY(5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, vahvistettuja toimenpiteitä.
(5) Tämän vuoksi on aiheellista sallia edelleen tuoreen siipikarjanlihan tuonti kyseiseltä alueelta. Terveystodistuksen malli A olisi näin ollen muutettava.
(6) On aiheellista rajata tämän päätöksen soveltamisala siipikarjalajeihin, joita koskee terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annettu neuvoston direktiivi 71/118/ETY(6), sellaisena kuin se on viimeksi muutettuna direktiivillä 97/79/EY(7), ja tarvittaessa vahvistaa eläinten terveyttä koskevat edellytykset ja eläinlääkärintodistukset muiden siipikarjalajien osalta erillisessä päätöksessä,
(7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 94/984/EY liitteessä II olevassa 2 osassa oleva malli A tämän päätöksen liitteen mukaisesti.
2 artikla
Tätä päätöstä sovelletaan tuoreeseen siipikarjanlihaan, josta on annettu todistus, 1 päivästä syyskuuta 2001.
3 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä elokuuta 2001.

Labels: 3
17
18